තවමත් දිනකට කොරෝනා රෝගීන් 500කට වැඩි සංඛ්‍යාවක් වාර්තා වන බැවින් සෞඛ්‍ය පුරුදු අනුගමනය නොකළහොත් වසංගත තත්ත්වය යළි ඉහළ යා හැකි බව ශ්‍රී ලංකා වෛද්‍ය සංගමයේ සභාපතිනී විශේෂඥ වෛද්‍ය පද්මා ගුණරත්න අද අනතුරු ඇගවීමක් සිදුකළා.මේ අතර, පුත්තලම - කොට්ටුකච්චිය ප්‍රදේශයේ පිරිවෙනක ශිෂ්‍ය භික්ෂූන් වහන්සේලා 18 දෙනෙකු සහ අනුරාධපුර හා පොළොන්නරුව දිස්ත්‍රික්කවල පාසල් සිසුන් මෙන්ම ගුරුවරුන් ඇතුළු 30 දෙනෙකුට පමණ කොරෝනා ආසාදනය වී ඇති බව තහවුරු වී තිබෙනවා.මෙලෙස කොරෝනා වැළදී ඇත්තේ කොට්ටුකච්චිය - වඩත්ත ශ්‍රී සරණංකර පිරිවෙනේ අධ්‍යාපනය ලබමින් සිටින භික්ෂූන් වහන්සේලා පිරිසකටයි.